Durván megijesztették Dukai Reginát
A modell szorult helyzetbe került, komoly fóbiájával kellett megküzdenie.
Zajlanak a TV2 Sztárban Sztár című produkciójának próbái és előkészületei, egyik résztvevőjük Dukai Regina. A készülődés nem csak próbákból áll: ahogyan tavaly, úgy most is fontos eleme lesz a műsornak az átváltozás, ezt pedig gyakran maszkok segítségével oldják majd meg. Ahhoz viszont, hogy megfelelő maszkot lehessen készíteni, szükség van a fellépők arcának pontos mására is. Így történt, hogy a modellnek nehéz pillanatokat kellett átélnie, amikor mintát vettek róla, és nyakon öntötték az ehhez szükséges anyaggal.

“Ma délután nagy fóbiámat próbáltam meg leküzdeni a Sztárban Sztár miatt Rausch Bernadett ès Hajas Katinka maszkmester kezei között... Nem lát, nem hall, nem beszél... Nem volt egyszerű, de jelentem, túléltem!” – mutatta meg a munkáról készült fotót közösségi oldalán rajongóinak.
TV2 Dukai Regina fóbia bátorság maszk Sztárban Sztár